b"\n_START_ARTICLE_\nAlfred Alessandrescu\n_START_SECTION_\nStudii\n_START_PARAGRAPH_\nA urmat Conservatorul din Bucure\xc8\x99ti (1903 - 1911). S-a perfec\xc8\x9bionat la Schola Cantorum din Paris (1913-1914, 1923-1924). A studiat compozi\xc8\x9bie cu Paul Vidal la Conseratoire national de musique din Paris (1913-1914). \xc3\x8en paralel, a urmat cursuri la Facultatea de Drept din Paris, pe care le-a \xc3\xaentrerupt din cauza izbucnirii primului r\xc4\x83zboi mondial.\n_START_SECTION_\nActivitate\n_START_PARAGRAPH_\nA debutat ca dirijor la Filarmonica din Bucure\xc8\x99ti (20 dec. 1915). A activat ca dirijor (1926-1940) \xc8\x99i subdirector (1926-1937) la Filarmonic\xc4\x83, pianist de muzic\xc4\x83 de camer\xc4\x83 (1919-1945), dirijor la Opera Rom\xc3\xa2n\xc4\x83 din Bucure\xc8\x99ti (1921-1959), profesor de teorie-solfegiu (1932-1934) \xc8\x99i de armonie-contrapunct (1938-1939) la Conservatorul din Bucure\xc8\x99ti, director muzical la Radiodifuziunea Rom\xc3\xa2n\xc4\x83 (1933-1938, 1945-1947), director artistic \xc8\x99i director permanent la Orchestra Simfonic\xc4\x83 Radio Bucure\xc8\x99ti (1933-1959)._NEWLINE_A fost reprezentant al Ministerului Instruc\xc8\x9biunii Publice pentru problemele domeniului muzic\xc4\x83._NEWLINE_A fost corespondent muzical al revistelor Musica din Paris, Comoedia din Paris, Il Pianoforte din Torino, Musical Courier din New York, The Chesterian din Londra. _NEWLINE__NEWLINE_A fost cronicar muzical permanent la ziarele bucure\xc8\x99tene de limb\xc4\x83 franez\xc4\x83 L'Orient \xc8\x99i L'Independance Roumaine. _NEWLINE__NEWLINE_A tradus multe librete \xc3\xaen limba rom\xc3\xa2n\xc4\x83 \xc8\x99i a scris programe de sal\xc4\x83 la Opera Rom\xc3\xa2n\xc4\x83 din Bucure\xc8\x99ti.  _NEWLINE__NEWLINE_A sus\xc8\x9binut numeroase emisiuni radiofonice, concerte - lec\xc8\x9bii, conferin\xc8\x9be. _NEWLINE__NEWLINE_A colaborat cu articole la volumele Muzica rom\xc3\xa2neasc\xc4\x83 de azi de Petre Ni\xc8\x9bulescu, 25 de ani de muzic\xc4\x83 rom\xc3\xa2neasc\xc4\x83 de Ion Dumitrescu. _NEWLINE__NEWLINE_A sus\xc8\x9binut emisiuni radiofonice, concerte - lec\xc8\x9bie, conferin\xc8\x9be, etc.  _NEWLINE__NEWLINE_A colaborat \xc3\xaen recitaluri, ca pianist cu renumi\xc8\x9bi soli\xc8\x99ti ai timpului, din \xc8\x9bar\xc4\x83 \xc8\x99i de peste hotare. _NEWLINE_ _NEWLINE_A dirijat peste 1500 de spectacole de oper\xc4\x83, operet\xc4\x83 \xc8\x99i balet."